L’aposta per la producció d’energies renovables, la fiscalitat al carboni o la normativa perquè els habitatges tinguin un consum quasi nul són algunes de les mesures preses a Andorra contra el canvi climàtic\nPer setè any seguit, Andorra ha tingut una onada de calor\nAquest fenomen incrementa el risc d'incendi forestal\nActualitzada 24/08/2021 a les 09:32\nEl Servei Meteorològic Nacional d’Andorra considera que una onada de calor es produeix quan hi ha un període de tres o més dies amb temperatures extremament altes. A mitjans d’agost, el Principat en va patir una que va durar cinc dies i va fer enfilar el termòmetre fins a màxims històrics. Les més altes es van registrar a l’estació de la Borda Vidal –a 873 metres d’altura– amb un pic màxim de 38,1 graus centígrads i a la de la Margineda –situada a 950 metres d’altitud– amb 37,9. A la del Roc de Sant Pere, a 1.113 metres, es va arribar a una màxima de 37,7 graus centígrads, rècord de temperatura des que es registren les dades al Principat com també ho van ser els 35,8 a la de la Comella.\nConseqüències d’uns problemes ambientals que estan causant danys irreversibles en el nostre ecosistema. “Vivim immersos en el canvi climàtic i tots els fenòmens extrems que passen, com les onades de calor o les fortes precipitacions, estan dins d’aquest context”, indica Guillem Martín, nivòleg i meteoròleg del Servei Meteorològic Nacional. “L’última onada de calor va ser propiciada per un anticicló al centre de la Mediterrània que es va moure cap a la península Ibèrica. Anava associada a massa de pols en suspensió de l’Àfrica”, explica sobre l’últim fenomen d’aquest tipus que es va donar al Principat i que va dur certs perills. El meteoròleg destaca que “el risc d’incendis forestals és una conseqüència molt visible de les onades de calor per la sequedat ambiental que provoquen” i que, durant la pujada de temperatures de l’agost, al país hi va haver la sort que “va ploure intensament una setmana abans i el risc d’incendis no es va disparar gaire”. De fet, l’orografia d’Andorra l’ha protegit durant anys de tenir risc alt d’incendis forestals, ja que, a diferència de climes com el mediterrani, afavoreix la creació de precipitacions freqüents que fan que el sòl es mantingui humit.\nTanmateix, el canvi climàtic ha dut en els últims anys l’increment de fenòmens extrems com les onades de calor i és per això que, des de l’any passat, els bombers d’Andorra elaboren el Butlletí d’Incendis Forestals (BIF), un mapa del territori nacional on es veuen reflectits els nivells de perill d’incidents d’aquest tipus. Es classifiquen en una escala de cinc: baix, moderat, alt, molt alt o extrem. “Es tracta d’una eina per tenir constància de com tenim el nivell de perill d’incendi i quines poden ser les recomanacions per evitar que qualsevol ignició pugui provocar un incendi o que aquest tingui capacitat de propagar-se”, explica Pere Pons, membre del cos de bombers, en un vídeo difós a les xarxes socials a principis d’estiu. Protecció Civil, per la seva banda, dona instruccions per evitar incendis per imprudències: no utilitzar barbacoes que no siguin autoritzades i respectar les limitacions d’enceses de foc; no llençar burilles enceses al medi o a les carreteres, ni caminant ni per la finestra del vehicle; recollir tota la brossa quan se surt per la muntanya i utilitzar els contenidors adequats; i comunicar al 112 qualsevol columna de fum.\nIMPACTE PER A LA SALUT\nLes altes temperatures causades per una onada de calor poden tenir conseqüències importants per a la nostra salut. Guillem Martín destaca “la deshidratació, especialment en gent gran o en les persones que practiquen esport a l’aire lliure”. Sobre aquest aspecte, Protecció Civil recomana hidratar-se amb freqüència i evitar l’exposició al sol a les hores centrals del dia –especialment si és per dur a terme activitats físiques–, així com tenir cura de la gent d’edat avançada i respectar les limitacions d’enceses de foc.\nEn l’àmbit econòmic, Guillem Martín destaca que els comerços alimentaris “han de prendre mesures per a la conservació dels aliments”, més difícil si hi ha temperatures altes. A més, avisa que el canvi climàtic farà que els fenòmens extrems siguin “cada vegada més extrems”, ja que “estem immersos en aquest canvi que, a més, farà que aquestes onades d’altes temperatures incrementin la seva freqüència”. El meteoròleg recorda que “per setè any consecutiu, des del 2015, es registren onades de calor a Andorra”, i assegura que es tracta d’un fet excepcional, ja que, històricament, aquestes només es produïen en algun període estival de manera aïllada.\nL’aposta per la producció d’energies renovables, la fiscalitat al carboni o la normativa perquè els habitatges tinguin un consum quasi nul són algunes de les mesures preses a Andorra contra el canvi climàtic. Ja ho va deixar clar fa pocs dies la ministra de Medi Ambient, Sílvia Calvó: ser un país petit no és excusa per no fer els deures davant d’aquest problema global.\nLa frase de la Ministra queda molt bé, però si els grans no si fiquen, no serveix de res, a part de fer postureo i aumentar els costos de la nostra economia. Les emisions de CO2 mundials lligades a la producció d'electricitat han aumentat de 5% durant els primers 6 mesos de l'any. (La Tribune d'avui), Principalment provocat per centrals termiques funcionant amb carbó.\n#1 Hot Land\nNormalment a l'estiu, fa calor...


Deu anys de cathalaunia.org. | Cathalaunia. La Catalunya abans de Catalunya\n← 2019-desembre a cathalaunia.org\n2020-gener a cathalaunia.org →\nSí, aquest mes fa deu anys que es va crear el web cathalaunia.org, o el que ve a ser el mateix, s’enceta el seu onzè any d’existència pública. Aquest apunt és per celebrar-ho i per comentar algunes reflexions associades a l’efemèride, moltes d’elles obligatòriament de caire personal, ja que tal és en bona mesura la natura de l’objecte.\nD’entrada, el convenciment que no hi haurà una segona dècada a comentar, i per tant, hi ha un plus de responsabilitat afegida en aquest comentari (sempre hi és). En segon lloc, la dificultat de triar sobre què parlar en una ocasió així. Hi ha un munt de possibilitats: agrair la gent i els fets que han fet possible arribar fins aquí, comentar el què i els perquès de tot plegat, expressar els plans i desitjos per el futur, i per què no, posar-se unes quantes medalles de fireta o lamentar el que no s’ha aconseguit.\nDonem-ho tot per fet i aprofitem per donar en una tal ocasió unes nocions bàsiques i infreqüents sobre cada un dels apartats cronològics del web, que de tan bàsiques que són fan de mal formalitzar.\nPotser la principal noció a registrar sigui l’evolució que -per simplificar- permeté a la Humanitat passar del xamanisme a la religiositat. Evolució cultural que es pot seguir entenent que el que està canviant és el processament de la percepció i per tant, la noció de la Realitat, i amb ella, la del propi ésser humà d’ell mateix. Una evolució no pas en solitari sinó en companyia d’altres espècies, en especial del llop (de fet, en aquest cas jo parlaria de simbiosi més que no pas de domesticació). Un viatge d’antropomorfització de l’abstracte fet movent el focus de l’atenció des de l’aparell cognitiu (l’instint) a l’aparell categoritzador (la ment). Per això, potser sigui més correcte preguntar-se què érem fa 20.000 anys (que no som ara) que no pas què fèiem llavors (que no fem ara). Entenent aquest procés d’equiparació de la concepció humana a la divina es pot traçar una il·lació coherent en l’evolució del xamanisme al politeisme i d’aquest al monoteisme.\nAra, sense re/conèixer el paper cabdal del pensament analògic en l’experiència humana (i per tant del rol del símbol) és completament impossible entendre el quadre general que apareix quan volem captar les darreres desenes de milers d’anys de l’espècie (l’exemple invers seria com voler apreciar la lògica sense la raó). Representa que les Humanitats estan per això, oi?\nSecció Ibèrica i Romana\nEn aquesta secció hi ha un dels reculls de dades del web: el Corpus Iberika. Però és un corpus derivat del treball previ de na Carme J. Huertas i en David Folch que foren els que crearen el primer corpus epigràfic ibèric públic amb la informació precisa de quin símbols s’utilitzaven en cada inscripció (a ibers.cat), de manera que tot i ser actualment diferent del seus orígens (l’evolució posterior de l’estudi dugué a mirar de millorar-lo) no és estrictament original del web cathalaunia.org. Fet que no li treu pas cap rellevància en l’estudi de l’escriptura ibèrica.\nMés enllà del Corpus Iberika, potser la idea menys expressada fins ara en aquest marc temporal a retenir, sigui que per en Varró, un romà il·lustrat del segle I aC, els ibers de casa nostra no eren els autòctons del país, sinó els ocupants més reculats que coneixia la memòria del seu temps. Una noció que pot semblar estranya als amants del localisme, però que cal relacionar amb el fet que d’Ibèries n’hi ha dues, la d’aquí i la del Caucas. Els -poc- experts acostumen a dir que la segona és un romanisme, que no existia abans de l’arriba del romans a l’Orient i que la original és la grega (la de casa nostra), però també és cert que aquesta posició és fruit d’una mirada molt pobre en la lectura simbòlica i que ignora el fet que d’Ebers, n’hi ha d’anteriors en la zona del Caucas/Creixent Fèrtil: l’Éber bíblic sense anar més lluny, l’epònim dels hebreus, i que ben curiosament s’ha relacionat de fa segles amb el llop i la Hircània i del qual l’única – i disputada – referència geogràfica bíblica coneguda el situa en la costa (Num 24:24).\nL’altra noció històrica bàsica d’aquesta secció, és la necessitat de trencar el tòpic romà inventat al segle III aC que dividí la Ibèria grega (la cantonada nord occidental del Mediterrani) entre la Gàl·lia i la Hispània (termes administratius romans) a partir dels Pirineus. Només cal recordar dues dades per posar les coses al seu lloc i entendre que estem davant d’una noció ‘política’ o ‘ideològica’, no pas davant d’una ‘realitat geofísica’, com es pretendrà repetidament a posteriori tot confonent interessadament geografia i sociologia. 1) El concepte que l’occident europeu tenia forma de península no apareixerà fins el segle IV aC (és a dir, era recent en temps de l’ocupació romana), i. 2) Que quan s’inventa la partició a partir dels Pirineus, els romans creien que aquests anaven de nord a sud (seguint la noció periegètica grega prèvia), de manera que no tenien ni idea del territori que estaven ‘partint’. Les Gàl·lies s’anomenaran segons la versió romana del celtes i les Hispànies a partir del deu Pan, (el dels pastors i les cabres, el cabró de tota la vida) i la seva parella Pales (la pastoreta), fills en la interpretatio romana del Saturn grec/minoic fugit a Hespèria (Roma per els aborígens).\nEn aquesta secció la principal idea a retenir és la diferenciació entre el regne de Tolosa i el de Toledo. El primer ens parla de la Taula de Salomó de Jerusalem, la caiguda de Roma i del cristianisme pre-catòlic, arrià. Un regne que comença amb el segle V però que entronca amb els tresors mítics de la Tolosa romana i que es mou entre el triangle Tolosa – Narbona – Barcelona, mentre que el segon no apareix fins a finals del segle VI, anirà marcat per el catolicisme i durarà encara no un segle i mig. Sense aquest record del regne de Tolosa (i l’interregne ostrogot) serà impossible en la següent secció entendre la pervivència del terme Gòtia. I el que fa de pont entre la Tolosa del segle V i la Gòtia del IX, és a finals del segle VII, el regne de l’est (vs, el regne del sud) de la carta del rebel i coronat a Girona, Pau a Vamba en la revolta de la Tarraconense promoguda per els jueus (segons el jueu sant Julià de Toledo) iniciada per Hilderic de Nimes.\nSense aquesta noció dual (i la de la intensa romanització cultural dels visigots) resultaria impossible entendre el terme de Gàl.lia Gòtica aplicada als territoris septimans fins i tot per els propis rei visigots catòlics.\nSecció Alta Edat Mitjana\nAquesta secció és la mare dels ous del web, i el recull documental del Fons Cathalaunia el seu germen original.\nJa s’ha explicat altres vegades l’astorament personal en arribar a l’estudi de l’alta edat mitjana, i en comptes de trobar un arxiu ordenat, endreçat i net, com en qualsevol disciplina científica, es trobà una gran habitació desordenada, polsegosa, amb piles de papers per tot arreu, amb gent amagant-los sota el seus peus i luddites que preguntats per on eren els arxius, posaven el ulls en blanc i entraven en estat catatònic. Un espectacle kafkià impossible de preveure a qui venint d’una mirada científica pensava que parlant de texts coneguts des de fa més de 1.000 anys, haurien estat perfectament inventariats, analitzats i categoritzats molt i molt temps abans. D’aquí neix el Fons Cathalaunia, de l’encreuament de la Computació i la Història per mirar d’exemplificar el que hauria de ser normal al tercer mil·lenni dC: un arxiu prosopogràfic digital, global, lògic i obert a tot el món.\nIdees sobre aquesta època? Moltes. Van unes quantes:\nLa Gòtia. Un autèntic elefant en la cristalleria de l’altmedievalisme europeu. Segur que si Carles el Calb s’hagués retratat segut al tron entre figuracions de Françia i Britànnia, la historiografia europea aniria plena de comentaris, explicacions, anàlisis i observacions de tota mena des de faria molts i molts anys. Però ho feu entre les de Francia i Gòtia i el silenci és tan clamorós que emmudeix a gairebé tots els que el senten.\nLa falsa mitificació dels primers prohoms catalans (els anteriors al Pilós). Noms com Guifré de Rià, el príncep Quintilià, Belascuti o el propi Otger Cataló, figures totes elles amb testimonis i contexts històrics associats, sistemàticament ignorats per l’academicisme. En l’espanyol i el francès es fàcil d’entendre, en el català, lamentablement també. I lligat amb això, el del propi nom de Catalunya, un tema ben fàcil i planer artificialment obscurit per raons certament alienes a l’estudi de la Història. Només dir que fa més de deu anys quan s’arribà inadvertidament al tema de la història altmedieval de Catalunya, fou uns de les primeres preguntes a fer-se (com no?) i la resposta aparesqué ben aviat. Deu intensos anys d’estudi després no ha calgut modificar-la, el nom del web ho indica. En parlarem en un apunt proper.\nLa necessitat d’aprofitar la tecnologia per passar de tractar els texts, al que diuen. Per exemple, amb la Prosopografia, identificant com es fa en el Fons tots els figurants en els documents (o el tòpic que es vulgui estudiar), creant un repositori de dades incremental on la feina de detecció i anàlisi de dades feta en un moment donat pugui ser reutilitzada per els que vinguin després. És de sentit comú! Cap estudiant de Química ha de fer-se la seva pròpia Taula Periodíca, el que sí ha de fer, és mirar de qüestionar-la! Amb els ordenadors, la Història no té excuses per no establir les seves dades bàsiques.\nI finalment, tancant el conjunt, una secció no cronològica dedicada a un dels aspectes més mal entesos de la nostra història com és la influencia ‘jueva’. Tal i com s’ha escrit en altres apunts, el terme ‘judaisme’ és clarament inadequat, el problema és que no en tenim de ‘correctes’. És un fet recurrent a l’hora de parlar de realitats culturals de molt llarga durada que els termes emprats, depenent massa del context on s’originen o on es fan servir, no poden fer honor al que estan mirant de descriure. En el cas del ‘judaisme’, dues dades bàsiques a recordar per entendre les arrels que permetran la floració simultània de la Càbalah i el català-occità a casa nostra. El nom de Sefarad, aplicat a inicis de l’era cristiana a les nostres terres, i el d’Éber, el patriarca dels hebreus, el del temps de la torre de Babel i la confusió de llengües després del Diluvi (un episodi a situar entre el cinquè i el tercer mil·lenni aC). Si diem que parlar de ‘judaisme’ és inadequat, fixem-nos que els propis ‘israelites’, s’auto-identificaren ja el segon mil·lenni aC com ‘hebreus‘ (i de retruc com ‘semites’, fills de Sem, el ‘pare de tots els fills d’Éber‘ – Gen 10:21 -). Les paraules queden, els sentits evolucionen, ho sabem ja des de l’invent de l’escriptura com deia Licurg.\nIgnorant la importància estructural de la petja ‘semita/hebrea/israelita/sefardita/judaica’ en el nostre passat resulta impossible valorar adequadament la nostra pròpia història (i bona part de la d’Europa). D’aquí la necessitat d’una tal secció en el web, sense ella es podria caure en l’error de confondre l’opinió actual (marcada per el cristianisme i el materialisme) amb la veritat. La seva simple presència obliga a un esforç suplementari de comprensió històrica que crec actualment completament indispensable.\nPer acabar unes poques consideracions globals.\nRatificar-se en la idoneïtat -no planificada- de l’objecte del web (la història de Catalunya anterior al segle XII) i el seu lema: la Catalunya abans de Catalunya. I de l’enfoc emprat: dedicar el web estricta i exclusivament a continguts objectius, dades, ja siguin texts altmedievals, epigrafies ibèriques o bibliografia i deixar tota opinió a part. Ja fos opinió formal, en articles, o informal en aquest bloc. Sempre, amb tots els continguts (dades, opinions i referències) a lliure disposició (i escrutini) del públic, un prerequisit inalienable i irrenunciable ja des d’abans de començar el web (per això no hi ha enllaços a recursos que demanin identificació).\nI un manifest del magnífic regal de Clio, inesperat, sorprenent i impensable abans de començar aquest camí. Els seus amants m’entendran…\nPer això estem.\n Per exemple. Si s’entén que en la mirada clàssica l’univers que hom percep és el resultat de mirar-lo des d’una caixa ‘humana’ (Protàgores: “l’home és la mesura de totes les coses”), s’obre la porta a entendre el discurs microcosmos vs. macrocosmos tan típic dels hermetistes. A la versió idiotitzada d’aquesta vella noció avui en dia li diuen: principi antròpic, millor anar a l’original. De debò.\n Tots haurem vist que quan dos gossos es troben, el que fan és olorara-se. Semblaria com si el que nosaltres fem parlant, conversant, ells ho fessin intercanviant senyals bioquímiques (un llenguatge força més subtil i directe que el nostre, tot sigui dit). I és que si l’home aquests darrers 30 o 40.000 anys ha estat evolucionant, ho ha fet només culturalment, mentre que el gos en canvi, el descendent del llop, ho ha anat fent adaptant el seu fenotip. Poca broma.\n De fet, tècnicament, vist des d’una òptica politeista, els ecumenistes tenen tota la raó al dir que de Déu només n’hi ha un. Tant el déu dels jueus, com el dels cristians com el dels musulmans deriven del culte al deu lunar El.\n Mira! Com de Gòties, que també n’hi hagueren dues, la de casa nostra i la del Mar Negre, com deia Jordanes. Quina cosa, oi?\n Recordem que el nom de la ciutat més antiga de Georgia, era (W)Er amb el sentit de llop, del qual derivarà Hircan, epònim d’Hyr-cania, que en les genealogies bíbliques de l’orient mig feien fill d’Éber, i evidentment el propi terme d’Iberia, amb la I com a prefix (o S també per el gentilici speri).\nÉs interessant recollir l’evolució de la síl·laba que denomina al llop d’est a oest. Caucas: Ver-Hyr, Grecs:Lyc, Llatins:Lup: Ibèria: ltir=Llir, romanitzat després en Llop.\n És un fet desgraciadament quotidià, repetit impúdicament per adults tot i ser contrari a nocions bàsiques pròpies del desenvolupament mental dels Epi i Blai. Repetim-ho amb ells: Geografia=Gran, Humans=Petits, en una península hi caben Moltes cultures. De fet, quan una identitat social creix desmesuradament fagocitant a les identitats veïnes, parlem d’imperialisme, una de les pitjors malalties sociològiques, causant de milions i milions de morts. I encara hi ha qui ho banalitza!\n D’aquí la Hispalis sevillana en temps del romans.\n Només cal recordar la figura de la reina Ranachilde, la mitificada Peudoca.\n La descripció feta és una caricatura, per descomptat, però el luddisme és ben real. Recordo que fa deu anys, responsables de la publicació de documents altmedievals sospesaven publicar-los electrònicament (en PDF) però només en imatge per: “evitar que copiessin els texts”! Ja llavors els hi vaig fer notar la inutilitat de tal posició. El pitjor és que deu anys després l’acadèmia catalana continua en el mateix estat catatònic.\n Parlant de Licurg, sembla estrany que els que parlen de les assemblees de Pau i Treva com una innovació oblidin els clàssics i que de prohibicions d’activitats bèl·liques en temps (i espais) ‘sagrats’ en sabem de fa milers d’anys.\nAquesta entrada s'ha publicat en aborigens, analogia, Éber, cathalaunia.org, corpus Iberika, El, Fons Cathalaunia, Gòties, gos, hapiru, hebreus, Hesperia, Hircània, Hispalis, Ibèria, Ibèries, ibers.cat, Jordanes, Judaisme, Licurg, llop, Mar Negre, monoteisme, Pales, Pan, Pau i Treva, Peudoca, politeisme, prosopografia, Ranachilde, religió, Saturn, símbol, Sefarad, Septimània, Tarraconense, Taula de Salomó, Toledo, Tolosa, Varró, xamanisme i etiquetada amb aborígens, analogia, Éber, cathalaunia.org, Càbala, corpus Iberika, El, Fons Cathalaunia, Gòtia, Gòties, gos, hapiru, hebreus, Hesperia, Hircània, Hispalis, Ibèria, Ibèries, ibers.cat, Jordanes, Judaisme, Licurg, llop, Mar Negre, monoteisme, Pales, Pan, Pau i Treva, Peudoca, politeisme, prosopografia, Ranachilde, religió, Saturn, símbol, Sefarad, Septimània, Tarraconense, Taula de Salomó, Toledo, Tolosa, Varró, xamanisme. Afegiu a les adreces d'interès l'enllaç permanent.


El Maresme registra un saldo positiu de població estacional | Consell Comarcal del Maresme\nInici Notícies El Maresme registra un saldo positiu de població estacional\nL’Observatori de Desenvolupament Local del Consell Comarcal del Maresme ha fet públic l’anàlisi de les dades de població estacional a la comarca. L’informe, basat en les darreres xifres publicades per l’IDESCAT (Institut d’Estadística de Catalunya), corresponents a 2015, reflecteix una recuperació respecte a l’any anterior. El saldo global a la comarca és positiu. El Maresme es manté com a territori receptor de població estacional, principalment pel turisme i les segones residències.\nLes dades de població estacional mesuren el nombre de persones que hi ha en un territori i serveixen per veure les càrregues reals de població que suporten els municipis. En el càlcul s’hi inclouen les persones que hi resideixen, hi treballen, hi estudien o hi passen algun període de temps (vacances, estiueig, cap de setmana…etc). Segons aquests paràmetres, l’any 2015, el Maresme va registrar una població estacional a temps complet anual (ETCA) de 2.662 persones per dia, el que representa un increment del 44,75% respecte a l’any anterior.\nUn cop més, les dades reflecteixen que el Maresme rep més persones a temps complet anual de les qe en surten. Així, la població ETCA del Maresme l’any 2015 va ser de 442.174 persones.\nPodeu veure les dades globals de cada municipi consultant aquest mapa interactiu:\nPodeu ampliar la informació consultant l’anàlisi de població estacional elaborat per l’Observatori de Desenvolupament Local del Consell Comarcal del Maresme:\nArticle anteriorSubvencions per a inversions en la millora del control dels cabals subministrats en alta amb la instal·lació de comptadors\nArticle següentLa prova pilot de control de la plaga de mosca blanca s’amplia a la zona de la Cadira del Bisbe de Premià de Dalt


Iniciem el segon cicle de converses organitzades per AxA, ‘Converses d’Arquitectura’, que va tenir lloc entre 2015 i 2016, amb el patrocini de Trespa.\nEls temes a tractar en aquesta edició varen ser aparentment inconnexes entre si però dins de l’òrbita arquitectònica. Dels equips de cada taula, dos eren estudis joves d’àmbit geogràfic local i, el tercer, un element discordant, que en quatre dels casos, va ser un arquitecte d’una generació superior, en quatre més un equip amb seu a Madrid, i en quatre més varen ser equips radicats a l’estranger.\nComencem amb BALEAR, amb Tomeu Ramis (Flexo Arquitectura), Juan Miguel Tizón (RipollTizón) i Elías Torres (Martínez Lapeña-Torres Arquitectos). Tots ells han construït, en diferent mesura i diferents moments, un bon recull d’obres a les Illes Balears i, o en són oriünds, o tenen la seva seu professional allà. Va moderar la taula l’Andreu Manresa, corresponsal del diari El País a les Illes Balears, aportant una radiografia del panorama arquitectònic a les illes.


Transtorn de pànic |Atia Psicologia Barcelona\nTranstorn de pànic\nEl trastorn de pànic és un trastorn d'ansietat que es caracteritza per l'aparició imprevista, sobtada i recurrent d'una por intensa que arriba a la seva màxima expressió en minuts i que s'acompanya d'una sèrie de símptomes físics. El pacient nota un ràpid augment dels símptomes després de l'inici i comença a presentar una preocupació persistent sobre l'aparició de nous atacs o les conseqüències de l'atac (morir, perdre el control, embogir).\nEls símptomes que caracteritzen l'atac de pànic són:\nPalpitacions o acceleració de la freqüència cardíaca.\nDolor o opressió en el tòrax.\nParestèsies (sensació de formigueig).\nDesrealització (sensació d'irrealitat) o despersonalització (separar-se d'un mateix).\nPor a perdre el control o de "tornar-se boig".\nAquests episodis successius de terror poden anar acompanyats de canvis significatius en el comportament de l'individu, ja que existeix una preocupació contínua a que es repeteixin nous atacs. Amb freqüència es tendeix a evitar les situacions o els llocs temuts, a fugir dels estímuls fòbics o a intentar controlar costi el que costi les reaccions temudes.\nÉs per això que les persones que sofreixen atacs de pànic poden presentar conductes d'evitació i agorafòbia (por a trobar-se en llocs o situacions de les quals sigui difícil escapar), veient-se la seva qualitat de vida clarament minvada.\nPer exemple, si una persona presenta un atac de pànic en un cotxe és possible que desenvolupi una por incontrolable als cotxes o a conduir. Si l'afectat comença a evitar-\nlos, aquest comportament pot limitar enormement la seva vida.\nSobre el trastorn de pànic cal tenir en compte algunes consideracions:\nAugmenta el risc de presentar depressió o consum de drogues i alcohol.\nHi ha factors externs que poden precipitar una crisi de pànic i és important conèixer-los (altes dosis de cafeïna, consum d'estimulants, hiper o hipotiroïdisme, abstinència a algunes substàncies).\nLa informació és la millor prevenció. És a dir, entendre què és el pànic, com es pot controlar i, d'aquesta manera, perdre-li la por.\nLa majoria de persones milloren amb el tractament adequat.\nPer tots aquests motius si vostè presenta un trastorn de pànic li recomanem consultar a un especialista i realitzar un tractament específic. El trastorn de pànic es pot tractar amb medicaments o amb teràpia psicològica, encara que es considera que els millors resultats s'obtenen d'una combinació de tots dos.


Mor el compositor riudomenc Joan Guinjoan | FemSafareig.cat\nMor el compositor riudomenc Joan Guinjoan\ngen. 02, 2019 Redacció Cultura/Societat 0\nEl compositor riudomenc Joan Guinjoan va morir ahir als 87 anys. La notícia es va conèixer a última hora de la nit, i les reaccions no es van fer esperar: nombroses personalitats del món de la música i amics es van sumar a les mostres de condol per a la mort d’un dels pares de la música contemporània a Catalunya.\nJoan Guinjoan, en una imatge d’arxiu (FOTO: Cedida)\nJoan Guinjoan Gispert va néixer a Riudoms l’any 1931. Després va viure a Barcelona, on va estudiar al Conservatori del Liceu, i va continuar la seva formació a París, a l’École Normale de Musique. Fins als anys 60, es va dedicar sobretot a actuar com a pianista, però va ser a partir de llavors, quan va marxar de la capital francesa, que va començar la seva carrera com a compositor, que el portaria a convertir-se en un referent de la música contemporània a Catalunya i arreu del món.\nAl llarg de la seva trajectòria va dirigir orquestres de gran prestigi a Europa i a Amèrica, i va ser distingit amb premis i reconeixements com el Premio de Composición Reina Sofía el 1983, el Premio Nacional de la Música del Ministeri Espanyol de Cultura el 1990, el Premi Nacional de Música de la Generalitat de Catalunya el 1995 o la Creu de Sant Jordi el 1999. També va ser membre de la Reial Acadèmia Catalana de Belles Arts de Sant Jordi, director del Centre de Documentació i Difusió de la Música Contemporània, Cavaller de les Arts i les Lletres i Oficial de les Arts i les Lletres de França i doctor honoris causa per la Universitat Rovira i Virgili de Tarragona. El 2012, Guinjoan també es va convertir en el primer compositor resident del Palau de la Música.\nGuinjoan va ser autor d’un centenar d’obres, entre les quals destaquen sobretot els concerts Verbum (genoma i música) i Sincrotró-Alba, les obres per a violoncel i l’òpera en dos actes Gaudí, amb llibret de Josep Maria Carandell, que es va estrenar al Liceu el 2004. Uns fragments d’aquesta peça es van representar al Mas de la Calderera de Riudoms en motiu de l’Any Internacional Gaudí, el 2002, abans de la seva estrena oficial. Però, a més de la seva obra, Guinjoan va lluitar tota la seva vida per impulsar la música contemporània a Catalunya.\nUna de les últimes visites de Joan Guinjoan a Riudoms, d’on és fill il·lustre, va ser el 2013, amb la presentació de “Joan Guinjoan, íntim. Les arrels del compositor riudomenc”. L’acte es va fer a l’Institut Joan Guinjoan, centre que porta el seu nom. El llibre, obra dels riudomencs Anton Marc Caparó i Maria Eugènia Perea, i publicat dins de la col·lecció de Quaderns de Divulgació Cultural del CERAP, explora la infantesa i adolescència de Guinjoan al poble, així com la influència de Riudoms en la seva obra com a compositor de prestigi internacional, explicat pel mateix protagonista. El llibre va néixer d’una dotzena d’entrevistes que li van fer els autors durant tres anys.\ncompositor, Cultura, Joan Guinjoan, Música, Riudoms\nMúsics riudomencs se sumen a diferents...


L'últim estafa de les vacunes contra el coronavirus: apliquen una dosi amb la xeringa buida a Colòmbia | Ma Volaille\nMentre mig món es debat sobre l’efectivitat i seguretat de la vacuna d’AstraZeneca després d’haver de retirar-se un lot com a conseqüència de la mort d’una dona i altres possibles reaccions adverses a altres pacients, un nou perill plana sobre la població en l’afany d’immunitzar la major quantitat de gent en el menor temps possible: una jove colombiana acaba de denunciar que a la seva àvia li han administrat una dosi amb una xeringa que l’únic que contenia era aire.\nTant Celina Baptista de Alvarado, com la seva néta Dayana Hernández Alvarado, se les prometien molt feliços dijous passat després que li arribés el torn a la major de la família en una clínica de Floridablanca. No obstant això, res més lluny de la realitat. Això sí, per fortuna, el vídeo que havia gravat la jove com a record de moment acabaria convertint-se en la prova de l’ ‘estafa’ de què havien estat víctimes.\nLa rapidesa amb què havien despatxat a la seva àvia va fer dubtar a Dayana, que confirmaria les seves sospites un cop revisades les imatges. “Quan va arribar el moment de realitzar la vacunació, l’encarregada li introdueix una xeringa buida. Jo no m’adono inicialment, vaig pensar que l’havia ficat massa ràpid i el líquid va sortir ràpid. I li vaig dir, això va ser tot? I em va dir sí, és que el líquid es va sortir “, recorda.\nDesprés d’avisar a una sanitària seva àvia per fi seria vacunada amb un fàrmac real, però tot i que Luis Felipe Tarazona, subsecretari de Salut de la regió de Santander, restaria importància a l’incident recordant que els errors humans sempre són possibles, Dyana no va acabar ni de bon tros convençuda. Per aquest motiu no dubtés tant a denunciar el que ha passat en les xarxes socials com a alertar la resta de la humanitat.\n“ALERTA estan simulant col·locar les vacunes contra el virus. CURA COLÒMBIA !!! Això és una realitat , en el vídeo s’observa i s’escolta tot el que ha passat amb total claredat, si us plau tenir molta cura, això ens pot passar a qualsevol. Estiguin alertes a l’hora de vacunar-se, exigeixin que la dosi sigui oberta davant de vostès “, va escriure.\nUn motiu més per la desconfiança entre els més escèptics i els negacionistes. D’antuvi, el vídeo ja supera els 3 milions de reproduccions … i pujant.


L’Ajuntament també treballa en l’impuls d’un nou web de Frutiruisme, que comptarà amb un espai dedicat a la promoció dels productes de les empreses que estan vinculades al projecte al llarg de l’any.\nDesprés de l’enorme esforç i sacrifici que han fet i estan fent tots els productors, cooperatives, restauradors, cases rurals i empreses del territori vinculats al projecte de Fruiturisme durant la pandèmia de la Covid-19, des de l’Ajuntament es vol fer-los costat, retornar-los tot aquest compromís i ajudar-los a tirar endavant i superar aquesta etapa tan difícil.\nPer això el consistori impulsa des del projecte de Fruiturisme una nova iniciativa nascuda amb l’objectiu de revitalitzar, dinamitzar i posar en valor el comerç, el turisme i l’agricultura de proximitat i a promoure la qualitat i l’excel·lència dels productes que s’ofereixen anualment durant les campanyes de la floració i de la recollida de la fruita.\nPer això, anima als productors, cooperatives, restauradors, cases rurals i empreses vinculades a Fruiturisme a participar de la nova campanya de promoció que s’endegarà pròximament i que consistirà a oferir les xarxes socials de Fruiturisme (Facebook, Twitter i Instagram) com a plataforma per promocionar i donar a conèixer arreu els seus productes i serveis.\nLes empreses interessades només cal que enviïn un correu electrònic a l’adreça turisme@ajuntamentaitona.catamb informació sobre els seus productes i fotografies en alta resolució. Si no disposen d’aquestes instantànies amb bona qualitat d’imatge, també s’ofereix la possibilitat de contractar els serveis d’una empresa especialitzada, col·laboradora de Fruiturisme i coneixedora de la realitat local, que podrà realitzar un reportatge fotogràfic.\nFinalment, l’Ajuntament també està treballant en la posada en marxa d’un nou web de Fruiturisme, que comptarà amb un espai dedicat a la promoció dels productes de les empreses que esteu vinculades al projecte al llarg de l’any.


“Que mirin de generar ombres sobre la meva feina m’entristeix”, es defensa la consellera\n3 min. Barcelona 28/11/2018 09:01\nEls Mossos d’Esquadra van tornar ahir al Centre de Telecomunicacions i Tecnologies de la Informació (CTTI) per demanar diferents correus electrònics de la Generalitat, però, al contrari del que ha sigut una constant els últims mesos, la investigació no té res a veure amb el Procés. De fet, la policia també va demanar documentació a la Institució de les Lletres Catalanes (ILC). La investigació, segons van avançar 'El País' i la SER, té a veure amb l’etapa en què la consellera de Cultura, Laura Borràs, va estar al capdavant de la ILC, un ens que va presidir cinc anys, just abans d’assumir el càrrec al Govern.\nLa investigació de l’àrea de delictes econòmics dels Mossos d’Esquadra se centra en la contractació de serveis informàtics per fer pàgines web oficials en què suposadament es fraccionaven els encàrrecs per rebaixar-ne el cost i no haver de fer concurs públic. Segons la Cadena SER, també hi hauria un informàtic implicat en el cas. La investigació està sota secret de sumari.\nSegons fonts de Cultura, els Mossos van requerir a la ILC diferents expedients administratius i ho van fer en qualitat de policia judicial. Això voldria dir que van actuar per ordre d’un jutge. Com que el cas està sota secret de sumari, el Tribunal Superior de Justícia de Catalunya (TSJC) no pot confirmar oficialment que la investigació estigui judicialitzada. De fet, fonts pròximes a la consellera concreten que no ha rebut cap notificació oficial. Com que és aforada, si el jutge l’acaba relacionant amb el cas i decideix imputar-la, el cas hauria de passar al TSJC.\n“No tinc res a amagar”\nTot i la falta de notificació oficial, Borràs es va defensar públicament amb unes declaracions que va difondre al vespre el seu departament. “Estic orgullosa de la feina feta al capdavant de la ILC durant cinc anys”, una satisfacció que “no és personal, és col·lectiva”. “Que mirin de generar ombres sobre aquesta feina m’entristeix i en certa manera em revolta, però no tinc res a amagar i, com he dit des del primer moment, posarem tots els mitjans per aclarir fins a l’última qüestió”, va argumentar la consellera.\n29 escorcolls policials al CTTI\nÉs el primer cop en els últims mesos que són els Mossos d’Esquadra els que requereixen informació al CTTI i que la investigació no està relacionada amb el Procés. Fins ara la Guàrdia Civil i la Policia Nacional s’havien presentat fins a 28 vegades a l’organisme. Al llarg de l’any passat el CTTI va estar en el punt de mira judicial per aturar el referèndum de l’1 d’octubre, a les ordres del jutjat d’instrucció número 13 i també del Tribunal Superior de Justícia de Catalunya. Després de l’1-O, el Tribunal Suprem va requerir correus dels exresponsables del Govern, com també van fer els tribunals de primera instància que investiguen la suposada inacció dels Mossos en la votació.


75 anys d'històries a La Molina: Família Adserà\nLa seva arribada a La Molina va ser el desembre de 1925 data en que en Pere Adserà i Tomàs, va inaugurar com a arrendatari del edifici del chalet de la molina del Centre Excusionista de La Molina, que es va inagurar el 8 de Desembre de 1925.\nEs va traslladar a viure a La Molina amb la seva esposa i tres fills (Enric, Pere e Ignasi). En aquells moments no existia ni telèfon, ni llum elèctrica, ni aigua, ni carretera, tan sols un camí.\nDegut a la manca de plaçes va iniciar la construcció del primer nucli del actual Hotel Adserà, que es va inagurar el 1934.\nDel 1936 al 1939, periode de la guerra civil segueix a La Molina, en el CEC es van allutjar les brigades alpines de la Generalitat.\nDesprés del setge del Cojo de Màlaga (de la FAI), desallotjen les brigades Alpinas i allotjen colonies infantils.\nEl 1939 finalitzada la guerra Civil i amb moltes dificultats, torna a reempendre el negoci.\nEntre els anys 1942 i 1957, edifica Chalet Garcia (Can Boto), Chalets Salvans, Chalets Folch, que eren annexes del hotel Adsera, un menjador popular (enllaçat al hotel), Chalets Par (actual edifici de la Clínica Samaranch). En els sotanos del Chalet Par es construeix un forn de pa, una bogaderia i garatge.\nEl 1957 s’inagura l’ampliació de l’hotel Adseraà. A la planta baixa d’aquesta ampliació va construir una petita clínica amb vivenda per el traumatòleg Dr Josep Mª Figueres.\nMés endevant aquesta clínica es va traslladar al Chalet Par a petició del Josep Mª Figueres que va aconseguir una subenció a tarvés del Sr.Samaranch, neixent així la nova Clínica Samaranch.\nA petició dels socis de clubs de Terrassa i Sabadell, va col·laborar a la gestió del Hotel Solana.\nEl 1940 asumeix la primera conducció d’aigua potable de La Molina, que consistia en una tuberia d’urelita amb un recorregut de 3,5 km, des de la Font Gran del Sitjar, a tocar la pista Estandart, des d’on es va distribuir aigua al CEC al Hotel Adserà i als chalets que posteriorment es van anar edificant.\nEl 1943 es construeix el primer remuntador de La Molina, situat a Font Canaleta, i es constitueix la societat explotadora TEPSA, participant amb l’adquisició d’accions i també fa participar a algun familiar seu com el Sr Pascual Puig.\nA partir del 1944 aconsegueix a través dels seus amics que arribi la llum i el telèfon (sr Mirosans) a La Molina.\nEl 1955 va construir un camp de tenis al paratge de Font Moreu, i va iniciar la construcció d’un edifici destinat a club social per La Molina. Edifici que es va quedar a mig construir amb els fonaments i primeres parets. El motiu va ser la manca de recursos, ja que tenia en projecte l’ampliació del Hotel Adserà. Aquesta propietat, la va vendre a la familia Aguilà, que tenia la torre al costat, i es l’actual Chalet Niu dels Falcons.\nEn els anys 60 va participar amb 600.000 pessetes a l’asfaltat de la carretera interior.\nEl 1973, deixa la direcció del hotel que passa a ser del seu fill petit Jaume Adserà i aquest inicia una nova ampliació i remodelació del hotel passant a la categoria de 3 estrelles.\nEn el 2011 es construeix un nou bar restaurant a pista Llarga que porta el nom del mític restaurant El Tirol emplaçat anteriorment al Hotel Adserà.\nLa familia Adserà, doncs segueix visquent ininterrumpudament a La Molina des de el 1925 fins a l’actualitat.


Nom: ESGLÉSIA DE SANTA EUGÈNIA DE NERELLÀ\nAdreça: Carrer de Salvador Capdevila\nLocalització: Bellver de Cerdanya - Santa Eugènia de Nerellà (Cerdanya)\nBarroc La reforma de l'església\nNúm. Registre / Catàleg: 68-MH-EN\nSanta Eugènia és l'església de la petita població de Nerellà propera a Bellver de Cerdanya. L'edifici, que té edificacions adossades al costat de ponent, és d'una nau dividida en tres trams, amb presbiteri quadrat i tres capelles laterals. La nau és coberta amb encavallada de fusta i les capelles amb volta d'aresta. De la construcció romànica original només es conserva el campanar. A les reformes dutes a terme entre els segles XV i XVIII s'enderrocà l'absis, situant al seu lloc la porta d'entrada a l'església i quedant el presbiteri al cantó oest. Es va aixecar una cúpula barroca al mig de la nau que, al llarg del temps, ha perjudicat l'estructura de l'església. Les parets romàniques no han pogut suportar les pressions i la torre campanar s'ha anat inclinant paulatinament (1,4 metres de la vertical). A la façana destaca només un òcul a la part superior, i una porta d'arc de mig punt, dovellada, amb la data 1784, que és quan devia fer-se la darrera intervenció.\nEl campanar, romànic, resta adossat al costat meridional de l'església. És una torre de planta quadrada dividida en tres cossos sobre un gran sòcol. El pis inferior presenta a cada una de les cares un parament emmarcat per tres arcuacions cegues de tradició llombarda, mentre que el segon té un parament amb un gran arc de mig punt que emmarca unes finestres geminades, que han estat tapiades, i una espitllera inferior. El tercer pis, mancat d'ornamentació, té només una finestra d'arc de mig punt molt senzilla. És cobert per una teulada a dues vessants, refeta posteriorment. Construcció de pedra i maçoneria.\nAl presbiteri trobem restes de pintura mural del segle XX d'estil figuratiu de Maria Jou i Paulet. Santa Eugènia és l'església de la petita població de Nerellà propera a Bellver de Cerdanya. L'edifici, que té edificacions adossades al costat de ponent, és d'una nau dividida en tres trams, amb presbiteri quadrat i tres capelles laterals. La nau és coberta amb encavallada de fusta i les capelles amb volta d'aresta. De la construcció romànica original només es conserva el campanar. A les reformes dutes a terme entre els segles XV i XVIII s'enderrocà l'absis, situant al seu lloc la porta d'entrada a l'església i quedant el presbiteri al cantó oest. Es va aixecar una cúpula barroca al mig de la ...\nL'església de Santa Eugènia de Nerellà (poblet a ponent del terme municipal de Bellver) fou edificada durant el segle XII, probablement al lloc d'un temple pre-romànic. De fet, però, d'aquesta construcció romànica del segle XII només es conserva el campanar. Entre els segles XV i el XVIII Santa Eugènia fou profundament reformada, perdent el seu aspecte primitiu.\nEl seu interior ha estat ornamentat amb unes pintures murals representant figures populars, per l'artista Maria Jou i Paulet, segons es menciona a la Gran Geografia comarcal de Catalunya. L'església de Santa Eugènia de Nerellà (poblet a ponent del terme municipal de Bellver) fou edificada durant el segle XII, probablement al lloc d'un temple pre-romànic. De fet, però, d'aquesta construcció romànica del segle XII només es conserva el campanar. Entre els segles XV i el XVIII Santa Eugènia fou profundament reformada, perdent el seu aspecte primitiu.\nEl seu interior ha estat ornamentat amb unes pintures murals representant figures populars, per l'artista Maria Jou i Paulet, segons es menciona a...\nGasch, Sol; Lobo i Gil, Ricard 1996 La Cerdanya: els viaranys del romànic\nGay de Montellà, Rafael 1964 La Cerdanya\nLedesma Rubio, Fernando 1990 Guia de la Cerdanya\nMestre i Godes, Jesús; Adell, Joan-Albert 2000 Viatge al romànic català. La Catalunya Nord\nVentosa i Serra, Enric 2004 Les esglésies romàniques de la Cerdanya


MSF diu que va informar els EUA després del primer atac sense obtenir resposta | Internacional | EL PAÍS Catalunya\nL'ONG nega que hi hagués talibans a l'hospital bombardejat de Kunduz\nMadrid 4 OCT 2015 - 19:23\tCEST\nIncendi al centre de Kunduz després del bombardeig. AP\nVan ser cinc atacs en cinc passades d'un avió militar, a les dues del matinada. L'ofensiva va durar 70 minuts. Així ho explica el personal de Metges sense Fronteres (MSF) que treballava a l'hospital de Kunduz, al nord de l'Afganistan, atacat per un bombardeig aeri el dissabte. Segons informa el director general de l'ONG a Espanya, Joan Tubau, després de caure el primer projectil van contactar amb totes les parts implicades en la contesa a Kunduz, també amb els talibans. “Després del primer atac informem els funcionaris dels EUA i l'Afganistan a Washington i Kabul i no vam obtenir resposta”. Després van sofrir cuatre atacs més en altres passades.\nEl bombardeig va causar la mort de 22 persones, entre elles, 12 sanitaris locals de MSF i 10 pacients, incloent-hi tres nens. El centre, l'únic de cirurgia de guerra a la localitat afganesa que centra l'actual ofensiva dels talibans, ja no funciona. “La majoria del personal és mort o està ferit”, assenyala Tubau per telèfon. Alguns facultatius que no van resultar afectats per l'atac s'han traslladat a altres clíniques de la ciutat.\nSegons el relat del personal de MSF a l'hospital de Kunduz, que funciona des de 2011 –l'any passat va atendre 22.000 persones–, l'última comunicació amb les parts implicades en l'escalada bèl·lica va ser el 29 de setembre. Davant l'ofensiva dels talibans sobre la ciutat i la resposta de les forces afganeses i de la coalició internacional, l'equip de l'organització va detallar, com fa regularment, les coordenades de la localització del centre. L'atac, sobre el qual Washington ha obert una investigació, va arribar quatre dies després.\nLa presència de talibans\nAlguns testimonis de veïns de la zona contigua al centre o d'autoritats locals han assenyalat que milicians talibans s'havien parapetat al seu interior. Segons l'ONG, l'hospital estava tancat i dins només hi havia empleats sanitaris i pacients. “A més, no hi havia combats a la zona”, apunta el seu director general a Espanya, que descarta que els talibans hi entressin, però aclareix que MSF no està en disposició d'assegurar que no hi hagués milicians integristes a les proximitats.\nDurant els 70 minuts d'ofensiva aèria, els avions van atacar la unitat de vigilància intensiva, una petita instal·lació dins d'un complex sanitari. “L'atac precís contra un objectiu clar”, afegeix Tubau. “Si es demostra que va ser premeditat serà un crim de guerra”, conclou Tubau, que demana urgentment una investigació “profunda” i “independent”.


S'incendia un habitatge a Cornellà i l'ocupant en surt il·lesa - Regió7 :: El Diari de la Catalunya Central\nS'incendia un habitatge a Cornellà i l'ocupant en surt il·lesa\nefe 28.04.2019 | 21:50\nUn incendi va afectar ahir un habitatge de Cornellà (Baix Llobregat). L'única ocupant del pis en aquell moment va poder sortir il·lesa, ja que va seguir les indicacions dels Bombers i es va tancar en una habitació fins que van arribar els efectius.\nSegons el que van informar els Bombers, la víctima va avisar sobre l'incendi a les quatre de la matinada i, com l'equip de bombers li van aconsellar, es va tancar a l'habitació del domicili mentre es procedia al rescat.\nL'incendi va cremar el menjador i un dormitori del domicili. No obstant això, l'habitació on es va resguardar la noia va quedar intacta i els Bombers la van rescatar pel celobert.\nEl succés va tenir lloc al carrer Eduard Gibert del municipi de Cornellà de Llobregat. Per al dispositiu es van desplaçar cinc dotacions dels Bombers de la Generalitat de Catalunya.


Ortega Cano ja no pot més: El revés que li acaba de donar la seva única filla\nJosé Ortega Cano té problemes amb la seva família | Europa Press\nEl torero s'ha quedat atònit en escoltar les paraules de Gloria Camila\nper Daniel H. Marín 15/02/2022 14:00h\nJosé Ortega Cano està travessant un moment molt complicat, perquè una de les seves grans enemigues s'ha proposat fer-li la vida impossible.\nParlem de Rocío Carrasco, la filla de la seva primera dona, Rocío Jurado, que se sent traïda i no vol saber res del torero. Gloria Camila, filla d'Ortega Cano i germana de Rociíto, ha fet un pas endavant per a explicar el que pensa sobre això.\nEl destre està cansat d'escoltar rumors que suposadament no es corresponen amb la realitat, per això ha donat un cop a la taula. Aquest cap de setmana va concedir una breu entrevista al programa 'Viva la vida', i la seva filla, Gloria Camila, pensa que va estar desencertat. La colombiana el vol protegir i considera que el millor és guardar silenci fins que passi la tempesta.\nOrtega Cano assegura que no té res en contra de Rocío Carrasco i que desconeix el motiu de l'enemistat. El problema és que el que ha dit no és creïble, i tothom sap que els seus secrets més íntims acabaran sortint a la llum. Gloria vol evitar que el seu pare pateixi, però cada cop li resulta més complicat, perquè ell parla massa amb els mitjans de comunicació.\nEl torero té molt bona relació amb la seva filla, que és un dels seus grans suports, i passen molt de temps junts sempre que poden. La jove col·labora al programa 'Ya son las ocho' i té una vida professional plena de projectes, perquè té molt de talent. Els experts en televisió pensen que la seva carrera serà força llarga, ja que és prou cauta per a guanyar-se l'aplaudiment de tothom.\nGloria Camila Ortega pensa que el seu pare no hauria d'haver trucat a 'Viva la vida'. De fet, ella va intentar interrompre la trucada. Ho va fer a través de Marina, la persona que treballa al domicili del torero, però l'estratègia no va funcionar. Marina va dir a Ortega Cano que havia de penjar el telèfon, però ell no li va fer cas.\nOrtega Cano, sense suport: «Que faci el que hagi de fer»\nOrtega Cano s'ha quedat molt sorprès en escoltar la seva filla a 'Ya son las ocho', ja que ha estat molt sincera. Per primera vegada en molt de temps, es mostra crítica amb el comportament del torero, actitud que no ha deixat ningú indiferent. «Tampoc estic d'acord que el meu pare entri a 'Viva la vida', així que truco a la Marina i li dic que pengi i que faci el que hagi de fer».\nGloria Camila està molt unida al seu pare | Europa Press\nGloria pensa que el millor és deixar parlar Rocío Carrasco, ja que no serveix de res intentar frenar aquest fenomen mediàtic. «No soc partidària que el meu pare entri als programes, perquè, digui el que digui, la història s'explicarà», deixa anar a Telecinco. «És millor veure, sentir, callar i després gestionar-ho, perquè el meu pare no vol més disgustos ni res».\nOrtega s'ha quedat atònit, perquè mai hauria pensat que la seva filla fos tan sincera a la televisió. Tots dos formen un equip molt unit, però això no vol dir que sempre hagin de prendre les mateixes decisions. El torero ja té una edat, i la seva família el vol protegir de determinats escàndols que no beneficien ningú.\nOrtega Cano respira tranquil\nJosé té molta confiança en Gloria Camila, i és possible que les paraules que la jove ha tingut a 'Ya son las ocho' no hagin provocat cap fractura. El torero està alleujat, perquè sap que la seva filla no té por de Rocío Carrasco, simplement vol escoltar la seva versió. «No estic preocupada, estic expectant», deia la col·laboradora al programa de Sonsoles Ónega.\nEl torero ha tocat fons i ja no té força per a continuar enfrontant-se a Rociíto, però no consenteix que ningú digui mentides. Aquesta és la raó per la qual va entrar per telèfon a 'Viva la vida' i va dir que les coses no eren com s'estaven explicant. Aquest atreviment tindrà conseqüències, però caldrà esperar un temps per a veure-les.\nAntonio Resines i els 17 companys seus de l'UCI que no van salvar la vida


Llei de Transparència | Fundació URV\nCurs online impartit mitjançant la plataforma virtual de BONET\nEls programes contemplen diverses perspectives d'ús i necessitats pels diferents requeriments professionals amb la seva implicació en LdT. Per tot això el programa permet un alt aprofitament en les següents funcions:\nAlta Direcció i membres de l'Òrgan de Govern.\nDirectors i Responsables Funcionals i/o Operatius.\nAdvocats i Professionals de l'àrea de Compliance i Compliment Normatiu.\nAuditors de comptes i Assessors d'empresa.\nAuditors Interns i Controllers.\nProfessionals d' IT que desenvolupin solucions o aplicacions amb implicacions en LdT.\nAuditors i Consultors de Qualitat ISO.\nProfessionals, personal, funcionaris implicats a les àrees afectades per la LdT.\nComprendre les noves implicacions i abast de la LdT i les implicacions i responsabilitats que deuen considerar els membres de l'òrgan de Govern i els directius de l'entitat.\nAcreditar la formació i coneixement dels deures i obligacions que estableix la LdT en les entitats subjectes a la norma, per als responsables de les àrees implicades i els designats com a responsables operatius del compliment i aplicació de la LdT com a mesura de diligència deguda i compromís amb l'obligació que estableix la norma.\ndel 02/06/2016 al 20/12/2016\nDeterminat per l'alumnat\nCristina López Rozenblum\nNúria Clanxet Trilla\nMarta Carrasco Álvarez\nCurs amb matrícula continuada, oberta durant tot l'any.\nEs preveu que el curs es pugui realitzar en màxim de dos mesos des de la data d'inici.\nA mida que l'alumnat avança en l'estudi de la matèria pot realitzar la prova de coneixements, i incidir en l'estudi d'aquells continguts que li presenten més dificultats.\nEls alumnes catalans podran realitzar el curs basat en la Llei de transparència, accés a la informació i bon govern, aprovat pel Ple del Parlament de Catalunya el dia 18 de desembre de 2014. Aquest curs s'impartirà en català. Els alumnes interessats hauran d'indicar-ho a les observacions a l'hora de realitzar la matricula.\nEls alumnes interessats en realitzar el curs basat en la Ley 19/2013, de 9 de diciembre, de transparencia, acceso a la información pública y buen gobierno, d'àmbit d'aplicació a les comunitats que no tenen transferides aquesta atribució, realitzaran el curs en castellà i hauran d'indicar-ho a les observacions al realitzar la matricula.


Com a novetat, enguany s'ha previst una zona de creació artística en la qual s'hi podran trobar quatre propostes diferenciades\nper Redacció dijous, 19 de desembre 2019 - 15:50h\nL'Aventura de Nadal, que organitza l'Ajuntament de Mollerussa des del 26 desembre al 4 de gener al Pla d'Urgell, arriba enguany a la trentena edició. Ho fa amb una aposta qualitativa en la quarantena de propostes diferents amb què comptarà, en especial pel que fa als espectacles infantils i als tallers que s'ofereixen com a complement a les 17 atraccions mecàniques i inflables que alberga el parc.\nCom a novetat, enguany s'ha previst una zona de creació artística en la qual s'hi podran trobar quatre propostes diferenciades a través de les quals els infants podran interactuar amb diferents materials com poden ser llums fluorescents, gomets o caixes de cartó i participar d'un procés de creació conjunt, segons ha explicat la regidora de Festes i Joventut, Raquel Pueyo.\nS'incorporaran dues atraccions mecàniques noves\nAixí mateix, s'incorporaran dues atraccions mecàniques noves, més pensades per a la franja d'entre 8 i 15 anys com són el jumping i el Tagada i que complementaran els inflables, els llits elàstics o els trens mecànics, entre altres. Pel que fa als espectacles infantils, la Cia. Sidral serà l'encarregada de dinamitzar-los a través d'un Túnel de Terror. Serà el dia 26 per la inauguració i també el 27, 28 i 29 de desembre.\nPel dia 30, s'ha previst una dinamització a càrrec del Pallasso Espagueti que barreja el clown, les titelles i la globoflèxia. Quant als tallers, n'hi haurà un de circ (dia 31), el tradicional Pintacares (dia 1), un taller de construcció de titelles amb material reciclat (dia2) i un taller d'elaboració de sabó natural (dia 3).\nHi tornarà a haver un espai per a les manualitats\nA banda de les atraccions mecàniques i l'espai de creació artística, hi tornarà a haver un espai per a les manualitats, que anirà a càrrec de l'entitat Colònies Sant Jaume, que també es faran càrrec del Racó dels Petits pensat per a infants de fins a 4 anys. Així mateix, es disposarà de la presència permanent d'un professional d'Infermeria que realitzarà tasques d'assistència sanitària.\nL'Aventura de Nadal funcionarà cada tarda de 4 a dos quarts de 9, excepte el dia 31 que tancarà a les 8 del vespre i l'1 de gener que obrirà a les 5 de la tarda. L'entrada costarà 4 euros per infant i joves des de 3 fins a 15 anys, ja que els acompanyants no paguen.\nEls integrants de les famílies nombroses i de les famílies monoparentals tenen un descompte d'un euro per infant presentant el carnet. També es fan descomptes de dos euros per a grups especials i escoles. Enguany, com novetat, el servei de guarda-roba que és gratuït pels infants també es podrà fer servir per als adults pagant 50 cèntims.\nAtenció esquiadors: Pareu compte amb aquesta nova senyal a les pistes del Pirineu


Jo vaig viatjar en el temps\nUn filòsof que publica un llibre i una festa de ‘trekkies' em fan veure el que vindrà i, òbviament, mai és el que sembla\nLUCÍA LIJTMAER ·13/05/2010 - 06:29h\nI va arribar el futur i em va enxampar entre Jordi Pujol i una noia albina. És el que passa quan viatges al futur, que mai és el que sembla. Va arribar el maig i tothom parlava de futur. Futur per aquí, futur per allà. Fins i tot el filòsof Daniel Innerarity presentava un llibre a Esade sobre el futur. I una, que és curiosa de mena, doncs cap al futur que se'n va, sabent, com en el fons sabíem tots, que el futur havia de ser a prop de l'avinguda\nI l'acte el presenta el President, juntament amb el doctor Àngel Castiñeira, a qui confonc amb Artur Mas així, des de lluny, tan arreglat. El President ens distreu dient-li a Innerarity que té un nom molt estrany, i l'altre explica que ell és basc i que el cognom és escocès. I tot es comença a semblar una mica a l'acudit: "Van un basc, un català...", i just llavors el President l'interromp, entusiasmat: "¿L'arrel lingüística és anglesa o cèltica?", i a primera fila una noia albina pren notes mentre un munt d'homes vestits de gris marengo escolten. El gris marengo és molt del futur.\nInnerarity adverteix que la dreta és modernitzadora i l'esquerra conservadora, i m'adono que a primera fila hi ha Javier Solana, Narcís Serra i Marta Ferrussola. Mr PESC, impassible. Quan Innenarity respon a una pregunta amb una metàfora sobre el fang, decideixo anar-me'n a una trobada de trekkies.\nL'epítom del més enllà\nUna festa de Star Trek ve a ser com l'epítom del més enllà, i em sorprèn trobar gent menjant tapes de pop i cigrons. Una, que és obedient, consulta el programa i se sorprèn en veure anunciat el grup New Raemon: se'ns han colat indies amb barba de la crònica anterior. És això un flashforward? Em ve mal de cap i Luigg Lights, organitzador de l'acte, m'ofereix una cervesa blava. És una cervesa ramulana, em diu.\nDesprés de la cervesa barrufeta, d'un sorprenent gust de llimona, em plantejo menjar-me un cinturó d'Orió (tranquils, mortals, són croquetes de pernil) mentre anuncien els actes de tot un cap de setmana trekkie amb un power point: els tres dies inclouen classes de ioga a la platja i, en sentir-ho, tothom aplaudeix. Començo a dubtar que siguin humans.\nI com són els assistents, per cert? He desxifrat el menú, ara em fixo en la concurrència. Si no m'haguessin dit que som al segle XXV, juraria que els nois són consultors informàtics. Elles, coquetes, van amb minifaldilla i mitges fosques. Vanessa, una de les organitzadores, m'explica que ells no es disfressen, que són aquí per passar-ho bé. "Quina estafa", crida algú. M'has llegit el pensament, xaval: potser és una festa trekkie, però a mi em sembla més de singles.\nEl Luigg i la Vanessa m'expliquen que Star Trek, en realitat, és una metàfora de la globalització, un anunci de l'avenir. "Van anticipar els mòbils, les portes corredisses, els ordinadors...", diu el Luigg. I és quan tinc una revelació, que és una cosa molt retrofuturista. Penso en les voreres higienitzades de Pedralbes, en la noia albina, tant de Blade Runner, en el metacrilat d'Esade.\nMiro al meu al voltant i veig els trekkies ballant Tom Jones. Star Trek va anunciar el futur i ho vaig viure el dia abans en una presentació d'un llibre de negocis. Vostè ho entén? Jo tampoc. Ah, i New Raemon no va venir. Indies, ja se sap.


Reforç policial prop de l'hotel Nord Gironí a Sarrià per robatoris a la zona - Empordà\nL'hotel Nord Gironí, a Sarrià de Ter, actualment es troba en desús.\nAixò ha generat malestar entre els residents, que han traslladat les queixes al consistori. «És obvi que hi ha inquietud», expressa l'alcalde. Per aquest motiu s'ha intensificat la vigilància estàtica de la Policia Local en aquest punt, sobretot «a última hora del dia». L'objectiu és dissuadir aquestes persones perquè deixin d'entrar a l'antic Hotel Nord Gironí.


La consulta, per la nova constitució - La Càrrega\nLa consulta, per la nova constitució\ndijous, 27 de novembre de 2014 Pujat per Toni Soler\nDe la proposta d’Artur Mas m’agrada el calendari i la successió lògica de fets. Primer, majoria sobiranista. Després, estructures d’Estat i negociació amb Espanya i UE. Encara després, procés participatiu per la redacció de la Constitució. I finalment, referèndum constitucional. Votar una proposta d’Estat tangible, i no un simple desig, és una passa més cap al Sí. Em permeto citar-me:\n“…Potser ens toca aprendre dels del costat, ser més polítics i menys somiatruites, respondre a tots els cops, evocar l’infern a més del paradís, i sobretot governar, actuar amb vocació d’estat, iniciar el procés amb l’aval de la majoria, mostrar als ciutadans com l’estat propi pren forma, de tal manera que la consulta no enceti sinó que culmini; que quan arribi l’hora de votar no hàgim de triar entre una realitat ruïnosa i una entelèquia sense contorns. Un cop més, mirem com ho fan els que en saben: quan Espanya ens va fer votar la Constitució del 1978, tot estava atado y bien atado , la monarquia parlamentària ja estava en marxa, el sistema tenia possibilitats però també límits i el vot negatiu significava el franquisme. Els referèndums es guanyen així”. (Diaria Ara, 1 de desembre del 2012)\nP.S. (1) La formulació del president em genera, però, un dubte: El necessari diàleg amb l’Estat i amb la Unió Europea, pot condicionar el calendari? Supeditarem tot el pla a la necessitat d’un acord? O construïrem una legalitat nova (la qual cosa és la millor garantia d’un acord posterior)?\nP.s. (2) La clau de volta de tot aquest edfici continua essent el mateix: Recaptar. La política i la diplomàcia acoten el cap davant d’un govern que controla l’esforç fiscal dels seus ciutadans.\n← Polònia, país de guionistes\nEl guirigall →


Refugi antiaeri de la Plaça del Diamant - TASCA Projectes | TASCA Projectes d'animació sociocultural\nPàgina d'inici · Projectes · Refugi antiaeri de la Plaça del Diamant\nEl Periódico a l’escolaGimcanes Biodiversa\n2 setembre 2013 Programes educatius, Territori\nEl refugi antiaeri de la plaça del Diamant és un dels refugis més ben conservats dels 88 que van existir al barri de Gràcia durant la Guerra Civil. El refugi s’estén pel subsòl de la Plaça del Diamant i del carrer de les Guilleries, assolint una profunditat de 12 metres.\nEn el projecte d’obertura al públic del refugi de la plaça del Diamant per part del Districte de Gràcia en col·laboració amb la Regidoria de Dona i Drets Civils de l’Ajuntament de Barcelona, TASCA va gestionar les visites guiades al refugi per a les entitats, associacions i públic en general. També es van realitzar visites guiades per als centres educatius, que es complementaven amb una activitat educativa a les escoles.\nTASCA va gestionar el projecte entre els anys 2006 i 2009.\n1,152 followers 562 fans


IV Jornades del Cigró Menut de Terrassa\tComencen les IV Jornades del Cigró Menut de TerrassaEl cigró menut, un producte autòcton de la nostra terra, torna a ser el protagonista de les Jornades del Cigró Menut de Terrassa. Un any més, i ja en són 4, un total de 26 restaurants han preparat un menú basat en aquest producte i que es podrà degustar amb l’exquisida Cervesa Estrella Damm Inedit, del 14 de febrer fins al dia 9 de marçInfinites propostes, on el cigró menut es cuina per formar part de plats atrevits, innovadors, de tota de la vida o fins i tot de postres. El cigró menut és un producte autòcton i de qualitat, de sabor intens i molt característic i amb una textura suau i de pell imperceptible.\nDesprés de l’èxit aconseguit en els darrers tres anys, Estrella Damm Inedit aposta i impulsa de nou una Jornades del Gremi Empresarial d’Hostaleria de Terrassa i Comarca, amb les que es vol apropar al públic aquest producte de la nostra terra.\nConsulta aquí el llistat de locals.\nFesta del Gremi 2013\tDilluns dia 18 de novembre a les 20:30 al Teatre Alegría 20:30 Benvinguda amb copa de Damm Inèdit\n21:00 Concert de Irishmore\n21:30 Entrega dels Reconeixement 2013\n5è. Rovelló d’Argent al Sr.Artur Martinez, del restaurant Capritx 22:15 Actuació de Jordi LP\n23:15 Còctel - Sopar\nAmb Xavi Coral de TV3Preu del ticket: 25€No hi pots faltar!!!El Gremi sona!!!\nVIII Fira del Bolet de Terrassa\tDel 25 d'octubre al 17 de novembre\nEl dia 9 de novembre, d’11 a13 h, i dins de la VIII Fira del Bolet de Terrassa, un total de 27 establiments, ofereixen degustacions a la plaça del triomf.\nArriba una nova edició de emBARca’t a la ruta del calamar\tDel 4 al 20 d'octubre de 2013\nFins al proper diumenge dia 20 d’octubre, un total de 42 locals de la ciutat participen a una nova edició de la ruta del calamar. Un concurs, organitzat pel Gremi d’Hostaleria, on el protagonista de tots els plats és el calamar. Propostes creatives, tradicionals, innovadores que s’ofereixen acompanyades d’una beguda a un preu de 2,5 €.\nEl funcionament és molt senzill: en la guia que s’ha editat, hi ha tots els participants a la ruta i on es pot valorar la tapa presentada a concurs. Amb la guia es poden provar tantes tapes com es vulgui i un cops segellada (amb almenys 5 segells) es pot entrar al sorteig de diferents regals. De totes les guies segellades i valorades en sortirà la tapa guanyadora.\nLlegiu-ne més: II Jornades del Cigró Menut de Terrassa\nLlegiu-ne més: Pla de Marketing Turístic de la Diputació de Barcelona\nJa tenim loteria de Nadal\tAl Gremi Empresarial d'Hostaleria de Terrassa i comarca ja tenim el nostre número pel sorteig de Nadal de Lotería Nacional en participacions de 10 €. És aquest:21.689\nLlegiu-ne més: Un "pasaporte gastronómico" para fidelizar a los clientes\nArriba la segona edició "De Tapa en Tapa Terrassa"\tMés de 40 establiments participen en aquesta ruta gastronòmica del 20 de maig al 19 de juny.\nDesprés de l’èxit de la primera edició celebrada l’any passat, engega la segona edició “De Tapa en Tapa” amb un major nombre d’establiments participants, que passa dels 35 del any passat a 44 restaurants en aquesta nova edició.\nAl Gremi d’Hostaleria de Terrassa i Comarca torna a apostar amb entusiasme per una ruta gastronòmica que oferirà una tapa + beguda per tan sols 2,5 €. Una atractiva proposta on els consumidors podran gaudir d’una ruta de tapes a la ciutat a preus molt competitius.\nAssaborir les tapes també donarà la possibilitat de guanyar premis, ja que la iniciativa es concebuda com un concurs gastronòmic on un jurat professional i els propis consumidors votaran les millors tapes en els diferents establiments adherits a la campanya.\norder dexilant with no prescription\nLlegiu-ne més: Arriba la segona edició "De Tapa en Tapa Terrassa"\nPresentació dels vins de la DO Pla de Bages als agremiats del Vallès\tL’apreciat Picapoll, l’equilibrat Merlot o l’aromàtic Cabernet Sauvignon són alguns dels vins que la DO Pla de Bages presentarà als restaurants associats al Gremi en un acte que tindrà lloc el proper dimarts 10 de maig als Jardins de la Casa Museu Alegre de Terrassa, de 17.30 a 20 h.\nLa jornada d’exposició, tast i maridatge correrà a càrrec d’onze cellers que representen la DO Pla de Bages: Abadal, Celler Cooperatiu d’Artés - Artium, Celler Cooperatiu de Salelles, Celler El Molí - Collbaix, Celler Solergibert, Fargas Fargas, Jaumeandreu, Mas de Sant Iscle, Oller del Mas, Vins Grau i Caves Gibert. Per primera vegada al Vallès, es presentaran uns productes de variada gamma, des de vins de recent elaboració, joves procedents de la darrera collita, fins als criances i reserves procedents de la DO Pla de Bages.\nLlegiu-ne més: Presentació dels vins de la DO Pla de Bages als agremiats del Vallès\nNeix la “Terrassa Gastronòmica”, un nou concepte per impulsar el turisme\tEl Gremi, juntament amb l’Ajuntament de Terrassa, diferents gremis, i col·lectius de cuiners i comerciants, han posat en marxa una iniciativa pionera a la ciutat: la “Terrassa Gastronòmica”. Un projecte que vol contribuir a la dinamització turística de la ciutat i convertir Terrassa, i per extensió la comarca, en un referent a Catalunya.\n> L’Edgar González de Can Vinyers amb el president del Gremi, Lluís Ristol, al Saló Internacional del Turisme de Catalunya (SITC).\nLlegiu-ne més: Neix la “Terrassa Gastronòmica”, un nou concepte per impulsar el turisme\nProtesta contra la 'Llei del Tabac' a Terrassa\tÈxit rotund en la protesta que varem convocar ahir dijous dia 17 davant de l’Ajuntament de Terrassa. Més de 500 persones varen recolzar la nostra iniciativa, primera a Catalunya. El nostre lema es: Pel nostre dret a decidir!! Volem decidir el que fem amb els nostres establiments, volem defensar els nostres llocs de treball. Varem rebre el suport de la nostra federació provincial, FHIR, amb el seu president, Sr. Enric Gené. També varem rebre el suport de diferents Gremis i Federacions de tot l’estat espanyol. El Gremi Empresarial d’Hostaleria de Terrassa està més unit que mai!!! Per finalitzar l’acte es va fer un tast de “Coca de Munt” de Terrassa i Moscatell d’Ullastrell.\nLlegiu-ne més: Protesta contra la 'Llei del Tabac' a Terrassa\nTrobada de la FIHR amb el president de la Generalitat de Catalunya\tEl passat 24 de febrer, els representants de la Federació Intercomarcal d’Hostaleria i Restauració (FIHR), entre els que s’inclou el Gremi, es van reunir amb el president de la Generalitat de Catalunya, Artur Mas.\nL’audiència va tenir lloc en el Palau de la Generalitat i va servir per tractar amb el president qüestions relacionades amb la situació de l’hostaleria i el turisme a Catalunya.\nTerrassa acull amb èxit la primera edició de les Jornades del Cigronet\tAl llarg del passat mes de febrer, Terrassa va celebrar les primeres Jornades del Cigronet organitzades pel Gremi i patrocinades per la cervesa Damm Inedit. Un total de 27 restaurants de Terrassa, Matadepera, Ullastrell i Viladecavalls van presentar als seus establiments els anomenats Menú Inedit, propostes de menús elaborats entorn a la varietat autòctona del cigró menut i maridats amb la exquisida cervesa Damm Inedit, que va ser creada per Ferran Adrià, Juli Soler i l’equip de sommeliers del Bulli, Ferran Centelles i David Freija.\nLlegiu-ne més: Terrassa acull amb èxit la primera edició de les Jornades del Cigronet\nLlegiu-ne més: El Gremi arriba a un acord amb CatalunyaCaixa\nAssemblea extraordinària informativa sobre la nova llei del tabac\tDia: Dimarts 18 de generHora: 17 hLloc: Hotel Don Cándido (Terrassa)\nEs prega confirmació d'assistència al Gremi, al tel 93 780 13 59.Si algun establiment no està agremiat pot assistir igualment a l'assemblea, confirmant la seva assistència al Gremi.\nXIII edició de les Jornades Gastronòmiques de la Caça i el Bolet\tCom cada tardor arriba la cita de la ciutat amb la cultura gastronòmica centrada en la caça i el bolet. Un any més, el Gremi col·labora amb la Fira del Bolet organitzant les XIII Jornades Gastronòmiques de la Caça i el Bolet, des del 29 d’octubre fins al 21 de novembre. La presentació oficial es durà a terme el 27 d’octubre a la Casa Museu Alegre de Sagrera de Terrassa (c/ Font Vella) en un acte entre les 17.30 i les 20 h. i comptarà amb la presència de l’alcalde de la ciutat, Pere Navarro. Els participants a la presentació a la Casa Museu Alegre de Sagrera aportaran un mínim de 75 tastets.\nLes Jornades constitueixen avui dia una activitat molt arrelada a la nostra ciutat i busquen la difusió dels productes de temporada, així com la promoció de la cultura boletaire. Com en darreres edicions, els establiments participants a les Jornades oferiran als seus restaurants un menú especial de degustació inspirat en productes de caça i bolets. El programa també inclou la participació a la Fira del Bolet el dia 6 de novembre a la Plaça del Triomf d’11.30 a 13.30 hores, on els agremiats aportaran un mínim de 100 tastets elaborats previament.


Barcelona alerta de l'augment de plagues de rates i paneroles\nLa Ciutat Comtal ha hagut de reforçar la vigilància per limitar la població de rosegadors i rates, ja que ara a l'estiu, amb les altes temperatures, hi ha una major presència de plagues. De fet, els experts ja han avisat que aquest estiu s'espera un augment de la presència tant de rosegadors i paneroles com també de mosquits respecte a anys anteriors.\nLes olors que més atrauen els mosquits\nAra que ja som a l'estiu i que molts temem els mosquits, sobretot el mosquit tigre -la picada del qual és força dolorosa-, us volem parlar de com lluitar contra aquest insecte, un dels que porta més malalties. La crisi climàtica i ambiental està facilitant-ne la invasió i, amb ella, l'increment que ens transmetin malalties. Com evitar-ho? Doncs coneixent, per exemple, quines són les olors que més els atrauen per allunyar-los de nosaltres.\nL'economia circular a Andorra\nLes persones estem cada vegada més sensibilitzades en cuidar el medi ambient i en aplicar hàbits molts més sostenibles en el nostre dia a dia. Campanyes com la presentada aquesta setmana pel Govern d'Andorra busquen precisament promoure l'economia circular entre la ciutadania i acompanyar-la en el seu canvi d'hàbits per abandonar progressivament l'actual model lineal.


Modalitats - Batxillerat | Granés Batxillerat\nLes modalitats del batxillerat tenen com a finalitat proporcionar una formació de caràcter específic que orienti en l’àmbit de coneixement escollit, desenvolupi les competències que hi tenen més relació, prepari per a una varietat d’estudis posteriors i afavoreixi la inserció en un camp laboral determinat.\nHi ha una relació entre la modalitat que escolliràs, els grans àmbits del saber i els ensenyaments de l’educació superior (graus universitaris o dels cicles formatius de grau superior) als quals tindràs accés en acabar el batxillerat.\nÉs important que consideris les teves preferències i capacitats per elegir la modalitat que millor s’adapta al teu potencial. A Granés Batxillerat desenvoluparàs i completaràs el teu currículum amb l’ajut del nostre equip docent i hi adquiriràs les tècniques i els procediments per poder-te preparar per als estudis posteriors. Els teus tutors t’orientaran en aquesta tasca tan decisiva pel teu futur.\nModalitat d’Arts via\nEsteu interessats per les ciències empíriques (física, química, biologia), les matemàtiques, les enginyeries i l’arquitectura, els estudis relacionats amb continguts biosanitaris i de la salut, el món dels processos tecnològics i dels materials, instruments, aparells i màquines utilitzades en la producció de béns i serveis?\nAquesta és, doncs, la vostra modalitat!\nQuè t’aportarà aquesta modalitat?_\nAprofundiràs en les ciències i les tecnologies i et familiaritzaràs amb els mètodes rigorosos i crítics de treball, que et permetin valorar d’una manera crítica la relació entre ciència, tecnologia i societat.\nEs potencien l’observació, l’anàlisi, la cerca, el raonament lògic abstracte, la síntesi de la informació tecnicocientífica, i les habilitats procedimentals relacionades amb la investigació i amb l’ús del material de laboratori ,…\nUtilitzareu els mètodes de treball i les tècniques científiques i tecnològiques que us permetran un apropament rigorós i crític a la realitat tecnològica, industrial i de la salut; així com al disseny.\nPrèvia superació de les PAU (Proves d’Accés a la Universitat) tindreu la preparació necessària per accedir preferentment als estudis de les branques de coneixement de: ciències, ciències de la salut i enginyeria i arquitectura.\nTambé, aprovant aquest batxillerat podreu accedir a CFGS amb formació de Tècnic especialista en famílies professionals com química, sanitat, seguretat i medi ambient, indústries alimentàries, activitats físiques i esportives, edificació i obra civil.\nEsteu interessats en la Política, la Comunicació, la Justícia, l’Economia i l’Empresa, l’Educació, la Història o la Sociologia?\nAssoliràs una visió global i integrada dels elements que conformen la societat i la cultura, i en descobriràs les relacions. Seràs conscient de la dimensió històrica i canviant de la llengua, la literatura, l’art, la política,… així com de la realitat econòmica i del món de l’empresa.\nEs potencien l’anàlisi, la interpretació, el sentit crític i la formació d’opinió pròpia en les diferents matèries. També es treballa la capacitat de confeccionar d’esquemes, diagrames, resums i fitxes, les exposicions orals i debats, utilització de fonts bibliogràfiques,….\nAprofundireu en el passat i en el present del fenomen humà, en la seva història, societat i cultura i en els mètodes de treball i les tècniques que permeten un apropament rigorós i crític a la realitat humana, econòmica i social.\nPrèvia superació de l’examen de PAU tindreu la preparació per accedir als estudis en les branques de coneixement de: Arts i Humanitats i Ciències Socials i Jurídiques.\nD’altra banda, aprovant aquest batxillerat podreu accedir a CFGS amb formació de Tècnic especialista en sectors professionals com ara l’administració i gestió, comerç i màrqueting, hostaleria i turisme, serveis socioculturals i a la comunitat.\nd’Arts Escèniques, Música i Dansa\nEstàs interessat en les arts escèniques, l’anàlisi musical, la història de la música i de la dansa, la cultura audiovisual, literatura,…?\nAssoliràs capacitats de compressió crítica de les arts escèniques, música, teatre i dansa i, capacitat per valorar i realitzar representacions i espectacles artístics, escènics i musicals.\nEls estudis d’aquesta modalitat estan relacionats a l’afinament de la sensibilitat, l’expressivitat corporal i la creativitat necessàries per a la comunicació escènica, el discurs musical i la dansa.\nPodràs desenvolupar l’educació percentual i de la sensibilitat. Aquest itinerari facilita la simultaneïtat de cursar ensenyaments de música i dansa.\nPrèvia superació de l’examen de PAU tindràs la preparació per accedir als estudis de la branca de coneixement d’arts i humanitats.\nAprovant aquest batxillerat, també podràs accedir a CFGS amb formació de Tècnic especialista en imatge i so, comunicació i serveis socioculturals.


Diferència entre revisions de la pàgina «Eucaristia» - Viquipèdia, l'enciclopèdia lliure\nDiferència entre revisions de la pàgina «Eucaristia»\nRevisió del 13:33, 2 maig 2017\n→Teologia de l'eucaristia\nRevisió del 11:34, 23 març 2017 (modifica)\nRevisió del 13:33, 2 maig 2017 (modifica) (desfés)\n(→Teologia de l'eucaristia)\n* '''Presència espiritual''': el cos i la sang de Jesucrist es reben de manera espiritual per mitjà de la fe. Aquesta doctrina és acceptada per les [[Església Reformada|esglésies reformades]], principalment en el [[presbiterianisme]].\n* '''Suspensió''': la participació del pa i del vi no és un sagrament perpetu sinó únic en el temps de [[Jesucrist]], i no s'ha de considerar una cerimònia religiosa. Aquesta és la doctrina del [[quaquerisme]] i de l'[[Exèrcit de Salvació]].\n* '''Simbolisme''': la santa Comunió és només una commemoració o celebració del sacrifici de Crist; els elements (el pa i el vi) tenen només un valor simbòlic que fan recordar l'obra de salvació per al creient. Aquesta és la doctrina de la majoria de les denominacions [[protestantisme|protestants]].\n* AQUESTSA ÉS LA TEOLOGIA\n* SARA AÑEZ\nObtingut de «https://ca.wikipedia.org/wiki/Especial:MobileDiff/18404390»


26. Catalunya prepara la seva ‘bola Genki’: demà s’aprovaran les dues lleis de desconnexió - El Dietari del Procés - Blogs de l'indirecte!cat\nOpinió amb independència. Dimecres, 24 d'abril de 2019 16:34 h\nDietari 2014 Dimarts, 5.9.2017. 20:37 h\ndesconnexió, Genki, Goku, referèndum\nA Bola de Drac, la bola Genki era l'atac que creava una gran esfera a partir de l'acumulació d'energia de tots els éssers vius del planeta, per destrossar un rival. Una apel·lació a la unió del poble contra un perill superior\nUna exclusiva de l’ACN d’aquesta tarda donava la gran notícia: demà s’aprovaran les dues lleis de desconnexió, és a dir, no només la del Referèndum, sinó que també la de Transitorietat Jurídica. Pocs minuts després, a les 19:30, compareixien Carles Puigdemont i Oriol Junqueras per expressar el total suport als 7 nous encausats pel Tribunal de Comptes (sense prèvia imputació), que s’afegeixen als inhabilitats Mas, Ortega, Rigau i Homs. Són 5 milions els que demana aquest tribunal com a fiança a pagar màxim el 25 de setembre per l’organització (i la teòrica malversació de fons) del 9N2014. Junqueras, al seu torn, ha dit que celebrar un referèndum no és un delicte “ni en el dret internacional ni en l’espanyol”. Tot per impedir l’1 d’octubre. El president ha dit que espera una resposta massiva de la ciutadania a les urnes.


Projecte d'intervenció psicosocial basat en un Grup de Suport Emocional i Ajuda Mútua (GSAM), que pretén reduir l'impacte que poden experimentar els cuidadors i cuidadores no professionals de persones en situació de dependència, amb l'objectiu de millorar la seva qualitat de vida.\nEs tracta d'un recurs que pretén promoure el suport emocional i la relació entre les persones participants, generar vincles de relació, recolzament i ajuda mútua, per tal que puguin compartir l'experiència de cuidar d'una manera satisfactòria.\nS'oferiran al cuidador estratègies perquè pugui gestionar favorablement necessitats i conflictes, així com elements per treballar les emocions i sentiments que sorgeixen durant el procés de cura, amb l'objectiu de prevenir i evitar situacions d'esgotament.\nEl grup serà conduit per un psicòleg i tindrà una durada de 10 sessions d'una hora i mitja, cada dimarts de 18 a 19:30h, a partir del dia 7 d'octubre. Està obert a totes aquelles persones que vulguin compartir la seva experiència amb altres, també cuidadores que es troben en la mateixa situació.\nAquest projecte ha estat organitzat per la Regidoria de Sanitat i Benestar Social de l'Ajuntament de Teià juntament amb la Diputació de Barcelona, comptant amb la col·laboració de la Fundació Hospital.\nPer inscriure-us podeu adreçar-vos a:\nServeis Bàsics d'Atenció a la Persona\nPasseig de La Riera, 94, 1a planta\nTl. 93 555 12 34


Bona actuació dels equips de Bombers de la Generalitat al concurs estatal de rescat en accidents de trànsit - Sala de premsa. Generalitat de Catalunya\nBona actuació dels equips de Bombers...\nBona actuació dels equips de Bombers de la Generalitat al concurs estatal de rescat en accidents de trànsit\n· Els equips de Terres de Ponent i Rubí obtenen la 2a i 3a posició en la maniobra ràpida, respectivament\n· L’equip de Ponent també ha estat reconegut com el 2n millor equip tècnic\n· En la classificació general, el guanyador ha estat l’equip de Gandia, del Consorci Provincial de Bombers de València. L’equip de Rubí ha quedat en 5ena posició i el de Terres de Ponent, en 6ena.\nValoració positiva de l’actuació feta pels equips de Terres de Ponent i Rubí, que han representat els Bombers de la Generalitat al XIV Encuentro Nacional de Rescate en Accidentes de Tráfico, celebrat del 4 al 6 de setembre a Alcanyís (Terol) i organitzat per APRAT.\nEn la realització de la maniobra ràpida, en què s’ha de rescatar del vehicle accidentat una víctima inestable en menys de 12 minuts, l’equip de Terres de Ponent ha realitzat la segona millor actuació mentre que l’equip de Rubí ha quedat en tercera posició. El guanyador ha estat l’equip de Gandia, del Consorci Provincial de Bombers de València.\nCadascun dels equips està integrat per sis bombers: un comandament (que coordina i supervisa l’actuació), un sanitari (que fa la valoració i primera atenció a la víctima) i quatre membres de l’equip tècnic (que executen les maniobres d’excarceració). Tots plegats treballen coordinadament per excarcerar la víctima en el menor temps possible i en un entorn de seguretat per a tots els implicats.\nEn el cas dels bombers de Terres de Ponent, l’equip tècnic ha estat el segon millor valorat del certamen, per darrere del Consorcio de Seguridad, Emergencia, Salvamento, Prevención y Extinción de Incendios de Lanzarote. En tercera posició, l’equip de Gandia.\nEn la classificació general, els guanyadors del concurs han estat els bombers de Gandia, seguits de l’equip de Lanzarote i l’equip de Torrent, també de València. L’equip de Rubí ha quedat en 5ena posició i el de Terres de Ponent en 6ena.\nCal destacar que es tracta d’un molt bon resultat, especialment tenint en compte que enguany la major part dels equips de Rubí i Terres de Ponent era el primer cop que concursaven.\nAmb la participació en aquest tipus de concursos, els bombers intercanvien metodologies i tècniques de treball, adquireixen experiència i, en definitiva, complementen la seva formació per tal de continuar millorant la resposta operativa en accidents de trànsit. És per això que s’aposta també per la rotació i la renovació dels equips que participen a la competició.\nEn aquests moments, els equips dels Bombers de la Generalitat estan a l’espera de saber si podran obtenir plaça per al campionat mundial World Rescue Challenge 2018, que tindrà lloc l’octubre vinent a Ciutat del Cap (Sud-àfrica).\nCerdanyola del Vallès, 7 de setembre de 2018


Wikiloc | Ruta TERRA ALTA Travessa dels Ports de Beseit\nTERRA ALTA Travessa dels Ports de Beseit\n1.303 192 65\nTemps 2 dies 2 hores 53 minuts\nVista 2309 vegades, descarregada 60 vegades\nTravessa caminant feta en tres dies. El primer dia del parquing de la Mina en Beseit fins al refugi del Caro, El segon dia del refugi del Caro al refugi de Font Ferreres. I el tercer del refugi de Font Ferreres al parquing de la Mina a Beseit.\nEl primer dia hi ha una baixada d'una tartera una mica engorrosa. A més s'embolica una mica pel mig del no res.\nEl segon dia la pujada cap al mont Caro es fa a través del Tub. El track no és massa precís ja que queda molt enclotat i es perd molta senyal. No s'ha de deixar el tub i s'arriba a dalt sense problemes.\nEl tercer dia toca barrancs. Preguntar al refugi de Font Ferreres si hi ha massa aigua i es pot fer. No té dificultat. Hi ha un pas de "ferrata" molt senzilla. No cal gens de material, ni que es porti motxil·la de travessa amb pes. De fet el material només faria nosa, donat que no hi ha linea de vida, ni res semblant. Molt bonica aquest tercer dia.\nRuta molt recomanable!.\nDesvío Moletes de l´Arany\nForat de l´Arany\nParking Pla de La Mina\nHola, ha trobat interessant aquesta ruta TERRA ALTA Travessa dels Ports de Beseit https://ca.wikiloc.com/rutes-senderisme/terra-alta-travessa-dels-ports-de-beseit-2299054 Salutacions, Wikiloc - Rutes del Món


Declaració de sinistres autos\nEn cas d’accident automobilístic aquestes són les pautes recomanades\nEn tots els casos, és recomanable fer fotografies i prendre les dades dels vehicles implicats. La falta de dades pot dificultar el tràmit del sinistre.\nEn cas de col·lisió amb altres vehicles\nRecomanem complimentar sempre la declaració amistosa de sinistre i fer-nos-en arribar una còpia.\nSi al sinistre s’hi ha vist implicat més d’un vehicle, utilitzeu tantes declaracions amistoses com siguin necessàries.\nSi a més hi ha danys a la carretera o a altres elements, en la mesura del possible feu-ho constar a la declaració amistosa i ens feu-nos-ho saber.\nEn cas de col·lisió sense altres vehicles implicats\nEn cas d’accident sense la implicació de cap més vehicle, de dubtes sobre un possible sinistre o sobre les cobertures i la gestió, poseu-vos en contacte amb nosaltres. Estem al vostre costat.\nEn cas d’accident amb danys a altres béns materials\nSi en un accident es causen danys a una casa o al mobiliari urbà, també podeu fer la declaració amistosa d’accident. Us servirà de guia per saber quines dades s’han de comunicar, per fer constar les dades del vostre vehicle i les que identifiquen el bé afectat i el seu propietari, com si fos un vehicle, amb les observacions pertinents.\nEn cas d’intervenció d’una autoritat\nSi en un sinistre intervé l’autoritat i instrueix el corresponent atestat, us facilitaran una referència per tal de poder sol·licitar-lo. Fins que l’autoritat que ha intervingut no completi la investigació dels fets i redacti l’atestat, no serà possible realitzar cap tràmit del sinistre.\nEn cas de lesionats\nRecordeu que en cas de lesionats, necessitarem les seves dades, així com els documents d’urgències i/o de la resta de centres mèdics, així com els documents de baixa de la seguretat social o de la mútua laboral.\nCompteu sempre amb el nostre suport, estem al vostre costat.\nEn cas de sinistre, estarem al vostre costat i us assessorarem.\nPoseu-vos sempre en contacte amb nosaltres. Us facilitarem els tràmits, resoldrem els dubtes que tingueu, gestionarem el sinistre, vetllarem pels vostres interessos i us farem d’interlocutor.\n93 887 05 57\nServei d'assessorament en sinistres Inclòs a totes les nostres assegurances\nA Baulenas Aulet disposem d'un servei propi de seguiment de sinistres, amb personal que s’hi dedica exclusivament. Per això podem oferir als nostres assegurats un servei amb avantatges.\nFem un seguiment continuat de tots els sinistres.\nOferim assessorament abans i durant el sinistre.\nVetllem pels vostres interessos i us fem d’interlocutors per mantenir-vos informats, facilitar-vos els tràmits i aclarir-vos tots els dubtes durant la resolució del sinistre.\nDisposem de convenis amb els millors professionals: advocats, perits, etc.\nOferim la garantia de més de 600 sinistres anuals tramitats.


Jazz Club La Vicentina: Perico Sambeat Ensemble Plays Frank Zappa al Jamboree, 3 de febrer de 2017\nPerico Sambeat Ensemble Plays Frank Zappa al Jamboree, 3 de febrer de 2017\nI aquestes són les tres ratlles que vaig posar al Facebook:\n"Doncs sí, ara sí, (em sembla que no) quatre ratlles del projecte de Perico Sambeat Ensemble plays Zappa, del divendres al Jamboree...\nDesprés d’un dia de Jazz Modern, ahir dijous amb el Louis Hayes & friends, avui havíem d’escoltar la música de Frank Zappa de la mà del gran Perico Sambeat i el seu ensemble. Una magnífica formació amb dos fronts, l’un, la secció rítmica on hi podem incloure teclat, guitarra, baix/contrabaix i bateria, i el front-line dels vents amb trompeta, saxo alto, trombó i saxo tenor. Una banda així ha de petar de manera increïble però si ara li posem els noms doncs llavors ja pots caure de cul. Perquè els noms han estat els que també estan en el disc, vejam: Santi Navalón, Iván Cebrián, Julio Fuster, Miquel Asensio “Rochet”, Voro Garcia, Perico Sambeat, Tony Belenguer i Javier Vercher. Una banda amb aquest personal tocant la música de Frank Zappa és una “bomba” com així ha estat el set, el primer, que hem vist avui. Amb el Joan Recolons hem campat per d’altres aires tot i intuint que el segon passe seria amb tota probabilitat similar al primer. Li devia uns pops i primer els pops i després una mica de R&B al Campari Milano amb la Enma Fernández Band. Un Jamboree ple d’aficionats de Zappa i Sambeat s’han barrejat a la cova-cava per deixar-se portar pel record, present en alguns casos com el meu, car m’escolto a Zappa sovint, i també per la novetat de la proposta per veure de quina manera l’han “parit”. D’entrada dir-vos que el so ha estat perfecte, podent escoltar tots els instruments de manera prou clara, i tot això gràcies al genial Alex Seoane Monsoliuliu. Tot just abans de començar el concert, l’amable Perico ha volgut que el seu disc soni al Jazz Club de Nit, així és que me l’ha cedit. I ja després de saludar al Voro García, a la vegada que a la Carme Canela, (ella que no hi podia faltar) s’han palplantat a l’escenari per iniciar el seu projecte.\nEl primer tema que han tocat ha estat el "Zomby Woof", de l’àlbum de Zappa anomenat "Over-Nite Sensation". Un tema amb una marxa rítmica impressionant i on ja hem pogut escoltar el front-line dels vents que ha sonat increïble, els solos del mateix Perico, amb el seu alto passat per estris electrònics diversos. Un tema típic de Zappa, amb un entremig força dissonant i posterior solos a duet de trombó i guitarra, amb el Berenguer i Cebrián, ambdós amb una trempera increïble. I per darrera sempre, de manera persistent la secció rítmica sense parar. Els canvis rítmics adequats a l’estructura musical del genial mestre que ens va deixar el 1993 per un càncer de pròstata, macasumdena. Escoltar-los a ells és escoltar-lo a ell. Tot i els arranjaments personals de Perico, la música de Zappa l’hem reconegut en aquest tema i ens els posteriors com el següent tema que han tocat, del "Hot Rats" de Zappa, el “It must be a Camel”, ja a un tempo més pausat però igualment persistent. Un tema on hem pogut escoltar un espatarrant solo al tenor amb el gran Javier Vercher, solo doblant o potser més el tempo de la secció rítmica, en els inicis, per després ells seguir-lo a tot drap. Un solo impressionant i gens fàcil i sí, amb molta inventiva i modernitat. L’alter de Zappa, l’Iván Cebrián, ens ha mostrat la seva faceta interpretant com si fos Zappa, a un tempo també bestial, gran i ràpida digitació, mentre els companys el recolzaven, els uns amb el ritme i els altres, els vents, amb riffs de suport. Després, la melodia ja més calmada, una melodia que reconeixíem quasi a cada nota, acabant el tema pocs moments després i de cop. Els aplaudiments no han parat, ni al final ni entremig en els solos.\nEn el tercer tema volien tocar un tema “histriònic” però Perico ha proposat la balada que traduïda seria “Sempre t’estimaré” i que originalment és “I promise not to come in your mouth” del disc "Zappa in New York". Magnífic tema que ha estat una balada a un tempo mig i on s’han tornat a lluir tots plegats. Sense entrar amb més detalls, dir-vos que el següent tema ha estat el títol made in Zappa “Don’t you ever wash that thing?” del disc de Zappa “Roxy & elsewhere” i on el Javier Vercher ha tornat a executar un solo espatarrant en el seu estil interpretatiu modern. El teclista Santi Navalón ha fet sonar el seu teclat com si fos un Fender Rhodes i així és que ha executat un magnífic solo, i mentre, els companys l’han estat recolzant els vents per davant i per darrera la secció rítmica. Volia esmentar també les interpretacions de Voro Garcia amb la seva trompeta passada per estris electrònics aconseguit una mena de so doblat amb una mica de delay aconseguint un efecte magnífic. Per un estri similar, el que ha utilitzat el Perico Sambeat en els seus, alguns solos, també hi ha passat el mestre del trombó Tony Belenguer, omplint l'espai de notes pròpies i alienes. Seguidament han fet un medley de dues peces, l’una darrera de l’altra, primer amb “Imaginary Diseases” i després “Tink Walks amok”, on el primer mai va estar enregistrat en disc i Perico va transcriure (com tots els altres temes) d’una gravació en directe, car ja sabeu que Zappa tenia la obsessió d’enregistrar tots els concerts. Imagineu-vos la quantitat d’hores que deu haver en algun recó d’aquest món amb tota la música de Zappa en directe. Després d’aquests dos magnífics temes han fet el gran “Inca Roads” del seu disc “One Size Fits All”, havent estat Santi Navalon qui li ha "xivat" el títol del disc. Santi, segons Perico és un erudit de collons. Un melodia que molts dels presents hem cantat interiorment, al menys jo ho he fet i segur que la Carme també. Els aplaudiments han aconseguit sense massa esforç tenir-los de nou “on stage” per fer-nos el darrer regal, el magnífic “Peaches En Regalia” també del potent “Hot Rats”. Doncs amb aquest regust de modernitat i record entranyable pel genial Zappa hem plegat veles no sense abans felicitar a Perico per la feina tan ben feta i felicitar a tots els companys del projecte. Magnífic Perico-Zappa."


El calendari solidari d’ACUDAM 2022 retrà homenatge als professionals sanitaris que han lluitat contra la Covid-19 - Diari de la Discapacitat\nIniciEntitatsEl calendari solidari d’ACUDAM 2022 retrà homenatge als professionals sanitaris que han...\nEl calendari solidari d’ACUDAM 2022 retrà homenatge als professionals sanitaris que han lluitat contra la Covid-19\nEls protagonistes seran persones dels perfils professionals de la sanitat juntament amb persones ateses a l’entitat\nUna de les sessions de fotos del nou calendari solidari // Foto: ACUDAM\nCada any el calendari solidari ACUDAM col·labora de forma directa amb d’altres causes solidàries, sigui cedint protagonisme en aquest a altres col·lectius o econòmicament destinant part de la recaptació aconseguida amb la seva venda a una entitat social.\nEn l’edició de l’any 2022 es retrà homenatge als diferents professionals que treballen en els equipaments sanitaris. Uns professionals que han estat i estan a primera línia combatent la covid-19. El calendari vol agrair a tots aquelles persones que han treballat i treballen per superar l’actual pandèmia en el camp sanitari (metgesses, infermeres, auxiliars sociosanitàries, treballadores socials, personal de neteja…).\nEstarà format per dotze portades (fotografies) repartides cadascuna d’elles en un mes de l’any. Vuit fotografies tindran lloc al CAP de Mollerussa, dues a l’Hospital Universitari Arnau de Vilanova i dues més a l’Hospital Universitari Santa Maria.\nEls protagonistes seran les diferents persones dels perfils professionals de la sanitat juntament amb persones ateses a l’ACUDAM. I les localitzacions on tindran lloc les fotografies seran en equipaments i recursos sanitaris. En total hi participaran una quarantena de sanitaris i una trentena de persones ateses a l’associació del Pla d’Urgell.\nEs destinarà un 20% de les vendes a una entitat social de l’àmbit de la salut del territori encara per concretar.\nArticle anteriorECOM publica una guia de Balanç Social per mostrar la participació i implicació de les persones en l’entorn de les entitats\nArticle següentHermínia Ordeig: “Cal trencar amb l’actual cartera de serveis per poder oferir una atenció a les persones amb discapacitat intel·lectual centrada en la persona”